**รายละเอียดโครงการ/กิจกรรม/มาตรการ**

**ลำดับที่ 41**

**1. ชื่อมาตรการ ปรับปรุงศูนย์ข้อมูลข่าวสารของเทศบาลตำบลหนองบัวโคกให้มีประสิทธิภาพยิ่งขึ้น**

**2. หลักการและเหตุผล/ที่มาของโครงการ** การดำเนินการเพื่อให้พระราชบัญญัติข้อมูลข่าวสารของราชการ พ.ศ. 2540 บรรลุตามเจตนารมณ์ของกฏหมายนอกจากการผลักดันให้หน่วยงานมีการปฏิบัติตามกฎหมายแล้ว ยังต้องส่งเสริมให้ประชาชนได้เข้าถึงการขอดู ขอตรวจดูและหรือขอสำเนาข้อมูลข่าวสารของหน่วยงานของรัฐซึ่งศูนย์ข้อมูลข่าวสารจะต้องจัดทำมาตรการปรับปรุงศูนย์ข้อมูลของเทศบาลให้มีประสิทธิภาพยิ่งขึ้น เพื่อรองรับการเปลี่ยนแปลงของข้อมูลข่าวสารในยุคปัจจุบัน และการให้บริการข้อมูลที่สะดวก รวดเร็ว

**3.วัตถุประสงค์** 3.1 เพื่อให้ประชาชนสามารถเข้าถึงได้โดยสะดวกยิ่งขึ้น 3.2 เพื่อให้ศูนย์ข้อมูลข่าวสารได้มาตรฐานและเป็นปัจจุบัน

**4. เป้าหมาย/ผลผลิต** - มีมาตรการในการปรับปรุงศูนย์ข้อมูลข่าวสาร

**5. พื้นที่ดำเนินการ** - ศูนย์ข้อมูลข่าวสารเทศบาลตำบลหนองบัวโคก

**6. วิธีดำเนินการ** 6.1 จัดทำมาตรการปรับปรุงศูนย์ข้อมูลข่าวสาร6.2 แจ้งเจ้าหน้าที่รับผิดชอบศูนย์ข้อมูลฯทราบและดำเนินการ

**7. ระยะเวลาดำเนินการ** - ปีงบประมาณ พ.ศ.2562 - 2564

**8. งบประมาณดำเนินการ** - จากเทศบัญญัติงบประมาณรายจ่ายประจำปีงบประมาณ พ.ศ. 2562 เทศบาลตำบลหนองบัวโคก แผนงานบริหารงานทั่วไป งานบริหารทั่วไป สำนักปลัดเทศบาล ค่าใช้สอยเพื่อเป็นค่าใช้จ่ายในการปรับปรุงศูนย์ข้อมูลข่าวสารเทศบาล งบประมาณตั้งไว้ 30,000 บาท

**9. ผู้รับผิดชอบ** - สำนักปลัดเทศบาล

**10. ตัวชี้วัด/ผลลัพธ์** - ศูนย์ข้อมูลข่าวสารดำเนินการปรับปรุงให้เป็นไปตามมาตรฐานที่กำหนด